**STATUTUL CONSILIULUI ȘCOLAR AL ELEVILOR JUNIOR**

**CAP.1 Dispoziții Generale**

**Art. 1** (1) Consiliul Național al Elevilor este unica structură reprezentativă a elevilor la nivel național.

(2) Obiectivele Consiliului Național al Elevilor sunt realizarea și derularea unui parteneriat educaţional viabil/funcţional în sistemul educaţional preuniversitar românesc, în care elevii să îşi exprime liber interesele şi să participe activ la procesul decizional.

             (3) Consiliul Național al Elevilor funcționează în baza Regulamentului de Organizare și Funcționare, aprobat prin Ordinul Ministrului Educației și Cercetării Științifice.

**Art. 2.**: (1) În fiecare unitate de învățământ preuniversitar ce dispune de ciclu gimnazial sau liceal se constituie Consiliul Elevilor, după cum urmează:

1. În cazul unităților de învățământ ce dispun exclusiv de ciclul gimnazial, se constituie Consiliul Școlar al Elevilor Junior.
2. În cazul unităților de învățământ ce dispun exclusiv de ciclul liceal, se constituie Consiliul Școlar al Elevilor.
3. În cazul unităților de învățământ ce dispun atât de ciclu gimnazial cât și de ciclu liceal, se constituie atât Consiliul Școlar al Elevilor cât și Consiliul Școlar al Elevilor Junior.”

(2) Prezentul statut reglementează organizarea Consiliului Școlar al Elevilor Junior și relația dintre Consiliul Școlar al Elevilor Junior și Consiliul Școlar al Elevilor, unde este cazul.”

**CAP.2 . Obiectivele Consilului Școlar al  Elevilor Junior**

**Art. 3. (1)** Obiectivul Consiliului Școlar al Elevilor Junior este acela de a integra elevii din învățământul gimnazial în activitatea Consiliul Național al Elevilor, de a implica elevii din ciclu gimnazial în comunitate și în mișcarea reprezentativă a elevilor la nivel național.

**(2)** Pentru îndeplinirea obiectivelor, Consiliul Național al Elevilor își propune realizarea următoarelor:

1. organizarea de cursuri de pregatire, seminarii, dezbateri publice la nivelul fiecărui județ.
2. realizarea, editarea și difuzarea materialelor care au în atenție Consiliul Școlar al Elevilor Junior, la nivel județean.
3. dezvoltarea de proiecte ale Consililor Județene ale Elevilor în parteneriat cu Consilile Școlare ale Elevilor din unitățile de învățământ gimnaziale din județul respectiv, dar și monotorizarea și sprijinirea activităților propuse de acestia.
4. Monotorizarea unitaților de învățământ și asigurarea unui proces electoral democratic și corect, desfășurat în conformitate cu Regulamentul de Organizare și Funcționare al Consiliului Național al Elevilor și a Metodologiei de Organizare și Desfășurare a Alegerilor din cadrul Consiliului Elevilor.
5. Alte activități care contribuie la implicarea activă a Consiliul Școlar al Elevilor Junior.

**CAP. 3. ORGANISMELE CONSILIULUI ȘCOLAR AL ELEVILOR JUNIOR**

**Art. 4** (1) În cazul în care unitatea de învățământ nu are în componența sa ciclul liceal,  Consiliul Școlar al Elevilor Junior funcționează prin următoarele organisme:

1. Adunarea Generală a Consiliului Școlar al Elevilor Junior
2. Biroul Executiv al Consiliului Școlar al Elevilor Junior

                   (2) În cazul în care unitatea de învățământ are în componența sa atât ciclul gimnazial cât și ciclul liceal, Consiliul Școlar al Elevilor Junior funcționează prin Biroul Executiv al Consiliului Școlar al Elevilor. Consiliul Școlar al Elevilor sprijină, mentorează și asigură funcționalitatea Consiliului Școlar al Elevilor Junior.

**Art. 5** Adunarea Generală a Consiliului Școlar al Elevilor Junior este alcătuită din reprezentanții claselor din ciclul gimnazial, aleși în mod democratic de către fiecare clasă la începutul anului școlar. Reprezentanții claselor sunt membrii Consiliului Școlar al Elevilor Junior.

**Art. 6** (1) Biroul Executiv al Consiliului Școlar al Elevilor Junior este alcătuit din:

1. Președintele Consiliul Școlar al Elevilor Junior- ales prin vot democratic de către elevi.
2. 1-3 Vicepreședinți (în funcție de numărul elevilor din respectiva instituție de învățământ)- ales/aleși prin vot democratic de către elevi.
3. Secretarul- ales prin vot democratic de către elevi.

          (2) Biroul Executiv al Consiliului Școlar al Elevilor este sprijinit de către 1-3 departament, dintre care departamentul pentru activități școlare și extrașcolare este obligatoriu.

**CAP. 4 Membrii Consiliului Școlar al Elevilor Junior**

**Art. 7.** Președintele,vicepreședinții si secretarul Consiliului Școlar al Elevilor Junior sunt aleși prin vot secret de către elevii respectivei instituții de învățământ, aceștia având datoria de a-și depune aplicația pe platforma electronică a Consiliului Național al Elevilor și de a realiza un dosar de candidatură, validat de către Birou Executiv în exercițiu, iar în lipsa acestuia de către Biroul Executiv al Consiliului Județean al Elevilor. Președintele Consiliului Școlar al Elevilor Junior trebuie să fie elev al clasei a VII-a sau a VIII-a.

(2) Biroul Executiv în exercițiu are obligația de a informa elevii din școală cu privire la componența dosarului de candidatură și calendarul sesiunii electorale, stabilite prin Metodologia de Organizare și Desfășurare a Alegerilor din cadrul Consiliului Elevilor.

**Art. 8** Membrii de drept ai Adunării Generale sunt reprezentanții claselor, aleși prin vot democratic la începutul fiecărui an școlar. Doar clasa care a ales un reprezentant are competența de a-l revoca din funcție.

**Art.**   **9** Departamentul reprezintă un organism menit să sprijine acțiunile Biroului Executiv al CȘE Junior și să vină cu propuneri privind problemele întâmpinate în școală. Orice elev din ciclul gimnazial are dreptul să se înscrie în cel mult 2 departamente. Elevii inactivi sau cu comportament neadecvat vor fi eliminați la decizia Biroului Executiv al Consiliului Școlar al Elevilor Junior.

**CAP. 5.  DREPTURILE ȘI ÎNDATORIRILE MEMBRILOR CONSILIULUI ȘCOLAR AL ELEVILOR JUNIOR**

**Art. 10 Membrii  au următoarele drepturi:**

1. Să participe la ședințele Adunării Generale, să pună în discuție și să ia parte la dezbaterile problemelor care interesează elevii;
2. Să semnaleze problemele care privesc scopul și obiecivele Consiliului Școlar al Elevilor Junior, în vederea promovării și apărării acesteia;
3. Să își exprime votul dacă este cazul;

**Art. 11 Membrii Consiliului Școlar al Elevilor Junior au următoarele  îndatoriri:**

1. Să respecte statutul, regulamenul inerior, horărârile organelor de conducere ale Consiliului Școlar al Elevilor Junior și să le sprijine pentru îndeplinirea obiectivelor  Consiliului Școlar al Elevilor Junior;
2. Să nu aducă prejudicii de ordin moral și material Consiliului Școlar al Elevilor Junior;

**CAP. 6 ADUNAREA GENERALĂ A CȘE JUNIOR**

**Art. 12** Adunarea Generală se întrunește în sesiune ordinară și extraordinară, după cum urmează:

1. În sesiune ordinară, de doua ori pe semestru;
2. În sesiune extraordinară, ori de câte ori este nevoie.

**Art. 13** (1)Convocarea Adunării Generale ordinara a Consiliului Școlar al Elevilor Junior se  realizează  de către  Biroul Executiv al Consiliului Școlar al Elevilor Junior cu cel puțin 5 zile lucrătoare înainte de dată desfășurării.

**(2)** În convocare se vor preciza data, ora și locul unde se desfășoara ședința Adunarii Generale, precum si ordinea de zi  propusă de Biroul Executiv al Consiliului Școlar al Elevilor Junior.

**Art. 14.** Convocarea Adunării Generale Extraordinare se face la inițitiva Biroul Executiv al Consiliului Școlar al Elevilor Junior, sau a 1/3 din membrii Adunării Generale.

**Art. 15**. **(1)** Adunarea Generală este valabil constituită dacă sunt prezenți cel puțin  2/3 din totalul membriilor Adunării Generale.

**(2)** Hotărârile Adunarii Generale se adoptă cu votul a cel puțin 2/3 din din totalul membriilor Adunării Generale.

**(3)** Fiecare membru are dreptul la un singur vot.

**(4)** Fiecare ședință sau dezbatere se consemnează într-un registru special de catre secretarul Consiliului Școlar al Elevilor Junior.

**(5)** Prezidarea ședințelor se face de președintele Consiliului Școlar al Elevilor Junior. În lipsa acestuia, se respectă ordinea succesiunii membrilor Biroului Executiv.

**(6)** Prezența în sală a oricărei persoane din afara Adunării Generale a CȘE Junior se permite cu acordul a ⅔ din numărul membrilor Adunării Generale.

**(7)** Adunarea Generală este forul suprem de decizie al Consiliului Școlar al Elevilor Junior și are competență decizională asupra oricărui element ce nu este stipulat prin act normativ, act administrativ sau prin Regulamentul de Organizare și Funcționare al Consiliului Național al Elevilor.

**Art. 16** Atribuțiile exclusive ale Adunării Generale sunt:

- stabilirea programului de activitate;

- demiterea membrilor Biroului Executiv.

- rezbaterea rapoartelor de activitate;

- propunerea de membrii onorifici;

**CAP. 7 Biroul Executiv**

**Art. 17** Atribuțiile Biroului Executiv sunt:

-convocarea Adunării Generale;

-elaborarea ordinei de zi a ședințelor;

-elaborarea raportului de activitate la finalul fiecărui semestru;

- propunerea și implementarea de  proiectele la nivel scolar și de a le prezenta direcțiunii, respectiv Inspectoratul Școlar Județean după informarea Consiliului Județean al Elevilor.

**Art. 18** Atribuțiile membrilor Biroului Executiv al Consiliului Școlar al Elevilor Junior sunt aceleași cu atribuțiile funcțiilor omoloage de la nivelul Biroului Executiv al Consiliului Școlar al Elevilor, stipulate în Regulamentul de Organizare și Funcționare al Consiliului Național al Elevilor, adaptate la gradul de proporționalitate și maturitate

**Art. 19** Calitatea de membru al Biroului Executiv se pierde prin:

1. Demisie, adresată în scris Biroului Executiv al Consiliul Școlar al Elevilor Junior.
2. Demiterea, hotărătă de majoritatea calificată a  Adunării Generală pentru nerespectarea prezentului statut și al regulamentului interior sau orice alt motiv ar prejudicia interesele morale sau materiale ale  Consiliul Școlar al Elevilor Junior. Persoana în cauză are dreptul de a se apăra.

**Art. 20** Atribuțiile exclusive președintelui :

-prezidarea ședințelor AG;

-păstrarea legaturii cu direcțiunea școlii și cu Consiliul Județean al Elevilor;

- semnarea proceselor verbale și avizarea proiectelor derulate sub egida CȘE Junior

**-** Președintele CȘE Junior este membru cu statut de observator în cadrul Consiliului Județean al Elevilor.

- În cazul în care școala are în componența sa atât ciclul gimnazial cât și ciclul liceal, președintele CȘE Junior este membru în cadrul Adunării Generale a Consiliului Școlar al Elevilor și a Biroului Executiv al Consiliului Școlar al Elevilor.

**Art. 21** Atribuțiile vicepreședintelui sunt:

- să ofere consiliere și sprijin departamentelor din cadrul CȘE Junior

- să reprezinte CȘE Junior în absența președintelui.

**Art. 22** Atribuțiile secretarului sunt:

**-**Secretarul are obligația de a realiza toate procesele verbale ale ședințelor și dezbaterilor, consemnate într-un registru special.

-Secretarul are obligația de a menține activă comunicarea dintre membrii CȘE și Biroul Executiv

**CAP. 8. DISPOZIȚII FINALE**

**Art. 23** Prezentul statut e realizat în conformitate cu Regulamentul de Organizare și Funcționare al Consiliului Național al Elevilor și Regulamentul de Organizare și Funcționare al Unităților de Învățământ Preuniversitar din România, a cărui prevederi sunt obligatorii pentru toți membrii Consiliului Elevilor.

**Art. 24** Prezentul statut este valabil de la data intrării în vigoare, prin voturile a  cel puțin 2/3 din totalul membriilor Adunării Generale a Consiliului Național al Elevilor. Modificările aduse necesită o majoritate de 2/3 din din totalul membrilor Adunării Generale.